b'\n_START_ARTICLE_\nDizelsko olje\n_START_SECTION_\nNevarne lastnosti\n_START_PARAGRAPH_\nJe me\xc5\xa1anica ogljikovodikov, prete\xc5\xbeno iz obmo\xc4\x8dja od C\xe2\x82\x89-C\xe2\x82\x82\xe2\x82\x80 in z obmo\xc4\x8djem vreli\xc5\xa1\xc4\x8da od 160 do 390 \xc2\xb0C. Proizvod lahko vsebuje tudi metilne estre ma\xc5\xa1\xc4\x8dobnih kislin (biodizel) v koli\xc4\x8dinah do 5%._NEWLINE_Snov ima lahko rakotvoren u\xc4\x8dinek. Je zdravju \xc5\xa1kodljiva, saj lahko zau\xc5\xbeitje povzro\xc4\x8di po\xc5\xa1kodbo plju\xc4\x8d. Ponavljajo\xc4\x8da izpostavljenost lahko povzro\xc4\x8di nastanek suhe ali razpokane ko\xc5\xbee. Ker je strupena za vodne organizme, lahko povzro\xc4\x8di dolgotrajne \xc5\xa1kodljive u\xc4\x8dinke na vodno okolje.\n_START_SECTION_\nFizikalne in kemijske lastnosti\n_START_PARAGRAPH_\nJe bistra, svetla teko\xc4\x8dina s tipi\xc4\x8dnim vonjem._NEWLINE_Snov ima vreli\xc5\xa1\xc4\x8de med 160 \xe2\x80\x93 390 \xc2\xb0C, plameni\xc5\xa1\xc4\x8de pri 55 \xc2\xb0C in gori\xc5\xa1\xc4\x8de pri 220 \xc2\xb0C._NEWLINE_Je inkompatibilna z mo\xc4\x8dnimi oksidanti in mo\xc4\x8dnimi bazami. Pri visokih temperaturah se izlo\xc4\x8data ogljikov monoksid (nepopolno zgorevanje) ter dim oz. saje.'